PTTGC ราคาหุ้นต่ำเกินพื้นฐาน-ได้ FX Gain จากบาทแข็งแนะซื้อเป้าหมาย 66 บาท
PTTGC ราคาหุ้นต่ำเกินพื้นฐาน-ได้ FX Gain จากบาทแข็งแนะซื้อเป้าหมาย 66 บาท
PTTGC ราคาหุ้นต่ำเกินพื้นฐาน-ได้ FX Gain จากบาทแข็งแนะซื้อเป้าหมาย 66 บาท
25 มิ.ย. 2562

บล.เคทีบี (ประเทศไทย) ระบุในบทวิเคราะห์วันนี้(25 มิ.ย.62) ว่า บริษัท พีทีที โกลบอล เคมิคอล จำกัด (มหาชน) หรือ PTTGC ราคาหุ้นต่ำเกินพื้นฐาน ราคาหุ้นปัจจุบันต่ำสุดในรอบเกือบ 2 ปี  เทรดกันที่ PE ปีนี้ 8 เท่า ต่ำกว่า 10 เท่าของค่าเฉลี่ยย้อน 5 ปี บวกกับ Dividend Yield ราว 5-6%/ปี
ราคาหุ้นยังต่ำกว่ามูลค่าตามบัญชี PBV 0.9 เท่า EV/EBITDA ต่ำเพียง 5 เท่า ซึ่งเราเชื่อว่าปีนี้ PTTGC ไม่น่าจะมีผลการดำเนินงานขาดทุน ดังนั้นจึงไม่ควรเทรดต่ำกว่ามูลค่าตามบัญชี
การปรับขึ้นของราคาน้ำมันดิบในระยะสั้นนี้จะส่งผลบวกต่อ PTTGC ที่เป็นปิโตรเคมีที่เป็น Gas base ที่จะมีต้นทุนกาผลิตต่ำกว่าคู่แข่งที่เป็น Naphtha base
PTTGC มีหนี้เป็นสกุลดอลาร์ดังนั้นจึงมี FX Gain หากค่าเงินบาทแข็งค่า อีกทั้งยังมี Downside Risk ต่ำ เพราะ PTTGC อยู่ในช่วงซื้อหุ้นคืนไม่เกิน 50 ล้านหุ้น ตั้งแต่วันที่ 11 มิ.ย.-9 ธ.ค.นี้ (ซื้อ, เป้าเชิงกลยุทธ์ 66 บาท)